The 1975

The 1975 – britų indie roko grupė, suformuota Mančesteryje. Grupę sudaro Matty Healy (vokalas, gitara), Adam Hann (gitara), George Daniel (būgnai, pritariamasis vokalas) ir Ross McDonald (bosinė gitara).

2023 m. duomenimis, grupė yra išleidusi keturis nedidelės apimties albumus (EP) ir penkis studijinius albumus. Debiutinis grupės pavadinimu pavadintas albumas „Dirty Hit“/„Polydor“ įrašų kompanijų buvo išleistas 2013 m. rugsėjo 2 d. Albumas debiutavo pirmoje UK Albums Chart vietoje 2013 m. rugsėjo 8 d. Grupė koncertavo daugelyje pasaulio šalių bei pasirodė Coachella festivalyje.„Stereogum review“ Chris DeVille, 'Coachella 2014: The 7 Best Things From Sunday', Stereogum.com, 2014-04-14

 Istorija 

 Susiformavimas 

Matthew Healy (g. 1989 m. balandžio 8 d.) yra Denise Welch ir Tim Healy sūnus, užaugęs Niukasle ir Mančesteryje.„Clash13 Healy interview“ Simon Butcher, 'The 1975: Bound To Win, Bound To Be True', Clash Music, (88 leidimas), 2013-09-25„2013 interview“ Entertainment Newsdesk, 'Q&A: Matthew Healy', Belfast Telegraph, 2013-08-10. Jis susipažino su Ross McDonald, Adam Hann ir George Daniel Vilmslou vidurinėje mokykloje netoli Mančesterio būdamas paauglys ir 2004 m. įsitraukė į muziką. Grupė susiformavo, kai vietos tarybos narys paaugliams pasiūlė surengti keletą koncertų. Healy susirado Hann, kuris „priėjo prie manęs ir pasakė, kad norėtų pagroti viename iš tų pasirodymų“. Grupei susibūrus, jie grodavo keletą koverių, kol „galiausiai parašė dainą. […] Mes pradėjome nuo pat tada ir grojame kartu nuo maždaug penkiolikos.“ Pasak Healy, Kai Adam pakvietė narius susiburti į grupę, pirmąsias dienas jie leido perdainuodami punk stiliaus dainas vietiniame klube. Healy iš pradžių buvo grupės būgnininkas, bet perėmė vokalisto pareigas, kai ankstesnis dainininkas paliko grupę, kad įkurtų kitą. George Daniel buvo priimtas kaip naujasis būgnininkas ir taip užbaigė grupės sudėtį.

 EP išleidimai (2012–13 m.) 

Išleidus pirmąjį EP, pavadinimu „Facedown“, 2012 m. rugpjūtį, grupė pirmąkart sulaukė dėmesio, kai pagrindinis EP takelis „The City“ buvo pagrotas per nacionalinę UK radijo stoties BBC Radio 1 laidą „BBC Introducing“, vedamą Huw Stephens.

The 1975 vėl sulaukė nacionalinio radijo dėmesio 2012 m. pabaigoje, kuomet BBC Radio 1 DJ Zane Lowe išgyrė jų singlą „Sex“ iš „Sex“ EP, kuris buvo išleistas 2012 m. lapkričio 19 d. Jie pradėjo turą po UK bei Airiją, kuris tęsėsi iki 2013 m. pradžios, prieš pradėdami JAV turą pavasarį.

Po „Music for Cars“ EP išleidimo 2013 m. kovo 4 d., The 1975 sulaukė pasisekimo populiariosios muzikos topuose su singlu „Chocolate“, kuris pakilo į 19 UK singlų topo vietą. 2013 m. gegužės 20 d. grupė išleido „IV“ EP, į kurį įėjo nauja dainos „The City“ versija. Takelis pateko į UK topą ir pateko į kelių kitų šalių radijo stočių grojaraščius.

The 1975 rengė turus, apimančius daug šalių, taip reklamuodami savo išleidimus ir ruošdamiesi debiutinio albumo išleidimui. Grupė apšildė Muse antroje The 2nd Law pasaulinio turo dalyje Emirates stadione Londone 2013 m. gegužės 26 d. 2013 m. birželį būdami JV jie taip pat koncertavo drauge su The Neighbourhood, ir apšildė The Rolling Stones Hyde parke, Londone, 2013 m. liepos 13 d. 2013 m. rugpjūtį grupė pasirodė ant Festival Republic scenos 2013 m. Reading ir Leeds festivaliuose.

Straipsnyje apie grupę Elliot Mitchell iš „When the Gramophone Rings“ rašė, jog eilės EP išleidimas prieš debiutinį albumą buvo „žingsnis, kuris padėjo parodyti platų grupės skambesį daug geriau, nei vien singlai.“ Matthew Healy sakė, „Mes netgi nebūtume galėję išleisti albumo, pirmiausia neišleidę EP, nes norėjome užtikrinti, kad tinkamai save išreiškėme prieš išleisdami šį ilgą ir ambicingą debiutinį įrašą žmonėms teisti.“

 The 1975 (2013–2015) 

The 1975, grupės pavadinimu pavadintas debiutinis albumas, buvo išleistas 2013 m. rugsėjo 2 d. Jį kartu prodiusavo Mike Crossey, kuris prieš tai dirbo su „Arctic Monkeys“ ir „Foals“. Pagrindinis albumo singlas yra perdaryta „Sex“ versija, kuri buvo išleista 2013 m. rugpjūčio 26 d. Dainos premjera įvyko Zane Lowe BBC Radio 1 laidos metu, 2013 m. liepos 8 d., o dainos vaizdo klipas YouTube tinklapyje buvo išleistas 2013 m. liepos 26 d. „The 1975“ debiutavo pirmoje UK Albums Chart topo vietoje.

The 1975 koncertavo Jungtinėse Valstijose 2013 m. rugsėjį kartu su kitais kaip pagrindiniai atlikėjai pasirodydami Kingstone prie Hulo vykusiame Freedom festivalyje, kuris šventė savo paskelbimą 2017 m. UK kultūros sostine ir iTunes festivalyje 2013 m. rugsėjo 8 d. kaip apšildantieji indie roko kvarteto Bastille atlikėjai. 2013 m. spalį grupė pradėjo JAV, 2013 m. lapkritį – Europos, o 2014 m. sausį – Naujosios Zelandijos ir Australijos turą. 2013 m. rugsėjį grupė atliko tris išparduotus koncertus Londono „Shepherd’s Bush Empire“ salėje. 2014 m. balandį grupė pirmąjį kartą pasirodė viename didžiausių JAV muzikos ir menų festivalių, Coachella. 2014 m. balandį grupė taip pat koncertavo Royal Albert Hall.

 Antrasis albumas (2015-dabartis) 

2015 m. sausio 22 d. Healy Instagram paskyroje įkeltoje nuotraukoje matyti iTunes grojaraštis pavadinimu „The 1975-2“. Nuotraukos antraštė buvo "2". Atsakydamas į gerbėjų komentarus, Healy pabrėžė, kad albumas nebus pavadintas "2" ir bus išleistas 2016 m.

Birželio 1 d. visi grupės nariai savo Instagram paskyrose pasidalino stilizuotu komiksu, kuriame rašoma apie grupės atgimimą. Iki šiol nespalvota estetikos samprata garsėjusi grupė nuo šiol pripažįsta ir spalvas. Netrukus buvo paskelbtos ir naujo Britanijos turo datos.

 Muzikinis stilius 

Kritikai iš „Pitchfork Magazine“ palankiai palygino juos su The Big Pink. „Sex“ EP „Paste“ žurnalo buvo apibūdintas kaip „po lygiai nežemiškas ir turintis synth pop skambesio“, praturtintas „vaiduoklišku“ ir „glotniu“ vokalu. Jų „sodrus ir švelnus“, apnuogintas stilius buvo pagirtas dėl „dėmesį prikaustančio prodiusavimo teatrališkumo“ trūkumo. Nors dažniausiai vadinami alternatyvaus roko grupę, jie buvo įkvėpti skirtingų žanrų, tarp kurių yra elektro-pop, elektroninė muzika, pop rokas ir R&B. Healy ypač išskiria Talking Heads, The Blue Nile, Prince, My Bloody Valentine, Michael Jackson, Peter Gabriel, Brian Eno, D’angelo ir Sigur Rós kaip muzikinius įkvėpėjus; jis teigia, kad didžiausias įkvėpimas yra režisieriaus John Hughes kūryba. Jų „melancholiška“ juoda ir balta vizualinė estetika sugretinama su mažorine tonacija ir tuo, ką grupė vadina „klasikiniu popso jautrumu“. Iš teksto pusės, „The 1975“ tyrinėja atradimus ir naujoves specifiniame sekso, meilės, narkotikų, vilties, mirties ir baimės kontekste.

 Grupės pavadinimas 

Prieš tai koncertavę ir išleidę įrašų po įvairiais kitais pavadinimais kaip Talkhouse, The Slowdown, Bigsleep, ir Drive Like I Do, grupė galiausiai apistojo ties pavadinimu „The 1975“. Healy sako, kad pavadinimą įkvėpė kelionės į Maljorką metu gauta Džeko Keruako knyga „Kelyje“, kuri buvo prirašinėta ankstesnio knygos savininko. Viename puslapyje buvo užrašyta data „1 June, The 1975“ ir tai labai sudomino Healy- „the“ anglų kalboje naudojamas pabrėžti daikto svarbą ir tradiciškai nėra vartojamas su metais.

 Grupės nariai 
 Matthew Healy – vokalas, gitara (2002–dabartis)
 Adam Hann – gitara (2002–dabartis)
 George Daniel – būgnai (2002–dabartis)
 Ross MacDonald – bosinė gitara (2002–dabartis)

 Diskografija 

 Studijiniai albumai 
 Pavadinimas Albumo detalės Aukščiausia pozicija topuose Pasiekimai UK Albums Chart (UK) Canadian Albums Chart (CAN) Media Control Charts (GER) Scottish Singles and Albums Charts (SCO) Swiss Hitparade (SWI) Billboard 200 (US) Top Rock Albums (USRock)The 1975 Išleistas: 2013 m. rugsėjo 2 d.
 Įrašų kompanija: Dirty Hit/Polydor
 Formatai: CD, LP, CS, skaitmeninis atsisiuntimas 1 17 57 1 100 28 8 British Phonographic Industry (BPI): 2x Platininis
 Recording Industry Association of America (RIAA): PlatininisI Like It When You Sleep, for You Are So Beautiful Yet So Unaware of It Išleistas: 2016 m. vasario 26 d.
 Įrašų kompanija: Dirty Hit/Interscope
 Formatai: CD, LP, CS, skaitmeninis atsisiuntimas 1 1 28 1 19 1 1 BPI: Platininis
 RIAA: AuksinisA Brief Inquiry into Online Relationships Išleistas: 2018 m. lapkričio 30 d.
 Įrašų kompanija: Dirty Hit/Interscope
 Formatai: CD, LP, CS, skatimeninis atsisiuntimas1155718941 BPI: AuksinisNotes on a Conditional Form Išleistas: 2020 m. gegužės 22 d.
 Įrašų kompanija: Dirty Hit/Interscope
 Formatai: CD, LP, CS, skaitmeninis atsisiuntimas1193613641 BPI: SidabrinisBeing Funny in a Foreign Language Išleistas: 2022 m. spalio 14 d.
 Įrašų kompanija: Dirty Hit/Interscope
 Formatai: CD, LP, CS, skaitmeninis atsisiuntimas1105311672 BPI: Auksinis

 Nedidelės apimties albumai 
 Pavadinimas Albumo detalės Aukščiausia pozicija topuose Billboard 200 (US) Top Rock Albums (USRock) Top Heatseekers (USHeat.)Facedown Išleistas: 2012 m. rugpjūčio 6 d.
 Įrašų kompanija: Dirty Hit
 Formatas: Skaitmeninis atsisiuntimas —  —  —Sex Išleistas: 2012 m. lapkričio 19 d.
 Įrašų kompanija: Dirty Hit
 Formatas: Skaitmeninis atsisiuntimas —  —  —Music for Cars Išleistas: 2013 m. kovo 4 d.
 Įrašų kompanija: Dirty Hit
 Formatas: Skaitmeninis atsisiuntimas —  —  44IV Išleistas: 2013 m. gegužės 20 d.
 Įrašų kompanija: Dirty Hit/Polydor
 Formatas: Skaitmeninis atsisiuntimas 164  42  2 "—" žymimi EP, neišleisti nurodytoje šalyje arba nepatekę į jos topus.

 Singlai 
 Singlas Metai Aukščiausia vieta tope Pasiekimai Albumas UK Singles Chart (UK) UK Indie Chart (UKIndie)Peak chart position on UK Indie Chart:
 „Sex“ (EP versija): 
 „Chocolate“:  Belgium Singles Chart (BEL) Tracklisten (DEN) Irish Singles Chart (IRE) Japan Hot 100 (JPN)Billboard Japan Hot 100 (in Japanese; retrieved 29 September 2013) Scottish Singles Chart (SCO)Peak chart positions in Scotland:
 „Chocolate“:
 „The City“: Alternative Songs (USAlt) Billboard Hot 100 (US) Canadian Hot 100 (CA) Hot Rock Songs (US Rock) „The City“2012 30  —  —  —  —  —  27  —  —  —  —The 1975 „Chocolate“2013 19  2  65  —  9  29  18  29  80  94  13 British Phonographic Industry (BPI): Silver „Sex“ 34  23  118  —  —  —  —  35  —  —  - „Girls“ 45  —  63  3  —  —  —  —  —  —  — „Settle Down“2014 68  —  —  —  —  —  —  —  —  —  — „Robbers“ 179  —  147  —  —  —  —  —  —  —  — "—" žymimi singlai, neišleisti nurodytoje šalyje arba nepatekę į jos topus.

 Remiksai 
 Pavadinimas Metai Atlikėjas „Cavalier“ 2013 James Vincent McMorrow „Drive“ 2014 Travi$ Scott su James Fauntleroy

 Išnašos 

 Nuorodos 
 Oficialus puslapis
 Nuotraukos iš 2013 m. turo 

Kategorija:Anglijos atlikėjai
Kategorija:Indie rock atlikėjai
Kategorija:New Wave atlikėjai